laion/Wikipedia-Exotic huggingface dataset:
მაიკლ ჯაკინო

მაიკლ ჯაკინო (ინგლ. Michael Giacchino (/dʒəˈkiːnoʊ/); დ. 10 ოქტომბერი, 1967) — ამერიკელი კომპოზიტორი. ოსკარის ლაუერეატი, რომელსაც შექმნილი აქვს მუსიკა უამრავი ფილმის, ტელესერიალისა თუ ვიდეო თამაშისთვის. ჯაკინო დაიბადა 1967 წელს რივერსაიდ-ტაუნშიპში, ნიუ-ჯერსის შტატში, იტალიური წარმოშობის ოჯახში. თავდაპირველად იგი დაკავებული იყო ვიდეო თამაშების საუნდტრეკების შექმნით, თუმცა მოგვიანებით მოიცვა სატელევიზიო პროექტები და კინოფილმები. იგი არის იტალიისა და აშშ-ის მოქალაქე. ჯაკინოს მიღებული აქვს ემი, BAFTA, ოქროს გლობუსი, Game Developers Choice Awards, და რამდენიმე გრემი, ისევე როგორც ოსკარის ჯილდო ფილმისთვის „მფრინავი სახლი“. ოფიციალური საიტი მაიკლ ჯაკინოს ფანსაიტი მაიკლ ჯაკინო კინოფილმების ინტერნეტ-მონაცემთა ბაზაში მაიკლ ჯაკინო – დისკოგრაფია საიტზე MusicBrainz ↑ Jon Burlingame, «Tunes for Toons», Daily Variety, Dec. 8, 2004 ↑ "Composer Michael Giacchino on Star Trek (2009) at the Hollywood Bowl" YouTube-ზე ↑ IMDB.com — Michael Giacchino, წაკითხვის თარიღი 28 აგვისტო, 2018 ↑ "Oscar winners thank Italy – News in English". ANSA.it. Retrieved on 21 აგვისტო, 2011.
მელიქლი (ზანგილანი)

მელიქლი (აზერ. Məlikli) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. ↑ Zangilan district – Administrative district in the Republic of Azerbaijan.
ვულკანი

ვულკანი (ლათ. Volcanus, Vulkan, ვულკანუს) — გეოლოგიური წარმონაქმნი, რომელიც შექმნილია დედამიწის ზედაპირზე დედამიწის ქერქიდან ამოფრქვეული ლავის გადაადგილების და გაცივების შედეგად. განასხვავებენ მოქმედ და ჩამქრალ ვულკანებს. ვულკანუსი რომაული მითოლოგიით ცეცხლისა და სამჭედლო საქმის მფარველ ღმერთს ეწოდებოდა. ბუნებრივი კატასტროფებიდან ვულკანური მოვლენები ყველაზე საშინელი შედეგებით გამოირჩევა. ვულკანური რელიეფი კარგად გამოხატული რამდენიმე ნაწილისგან შედგება. მათგან თვალსაჩინო ვულკანური კონუსი და კრატერია (ზედა ნაწილზე არსებული წრიული ჩაღრმავება), რომლის შიგნით ვულკანის კერა და ყელი მდებარეობს. მისი დიამეტრი რამდენიმე კილომეტრსაც კი შეიძლება აღწევდეს. ვულკანის ყელი, ჩვეულებრის, ვერტიკალური მიმართულებისაა, თუმცა ძალზე საშიშია როდესაც იგი მიმართულებას იცვლის და ვულკანი საკუთარი კონუსის ფერდობიდან გამოაფრქვევს ლავას. აფეთქების სიძლიერის მიხედვით ვულკანი სამი სახისაა: შედარებით მშვიდი, ძლიერი და ძალიან ძლიერი. ვულკანიდან ნივთიერება სამ მდგომარეობაში ამოიფრქვევა: თხევადია - ლავა, მყარია - ვულკანური ფერფლი, მტვერი, ტალახი და ქვები, გაზობრივი - წყლის ორთქლი, ნახშირორჟანგი და სხვა. გავარვარებული ლავა სწრაფად მოძრაობს ვულკანის მთის ფერდობზე, ანადგურებს ყოველივე ცოცხალს, ფარავს და ასწორებს ხმელეთის ზედაპირს. ვულკანის ამოფრქვევისას, ფერფლთან და მტვრის უწვრილეს ნაწილაკებთან ერთად, ხშირად დიდი მოცულობისა და რაოდენობის მყარი მასალაც გამოიტყორცნება, რაც ლავაზე არანაკლებ საშიშია. დედამიწაზე ასეულობით (1300-ზე მეტი) მოქმედი ვულკანია, რომელთა უმეტესობა მსოფლიო ოკეანის წყალქვეშაა. ხმელეთზე ვულკანების რაოდენობით გამოირჩევა ინდონეზიის კუნძულები. აქ 200 ვულკანია, რომელთა 2/3 მოქმედებს კაცობრიობის მთელი ისტორიის განმავლობაში. ინდონეზიაში, ზონდის კუნძულებს სუმატრასა და იავას შორის, მდებარეობს ვულკანური წარმოშობის კუნძული კრაკატუ. 1883 წელს კრაკატაუ ამოიფრქვა. ვულკანის ხმა ავსტრალიაშიც კი ისმოდა, რომელიც კრაკატუდან 5 000 კმ-ით არის დაშორებული. დღეს მის ადგილზე ახალი ვულკანია, რომელსაც კრაკატუს შვილს ეძახიან. დედამიწაზე ვულკანების რამდენიმე სარტყელია, რომლებიც ძირითადად ემთხვევა მიწისძვრების გავრცელების არეალს. ვულკანის ამოფრქვევის პროგნოზირება ძალიან ძნელია. ამოფრქვევას ხშირად ასწრებს მიწისძვრა, თუმცა ცნობილია შემთხვევები როდესაც ვულკანის მოქმედება უეცრად დაწყებულა. ვულკანების მოქმედება მარტო კატასტროფული ხასიათისა არ არის. მათი მოქმედების შედეგია დედამიწაზე არსებული ლითონური, აგრეთვე ძვირფასი და ნახევრადძვირფასი ქვების საბადოები. ვულკანური ფერფლი დიდი რაოდენობით შეიცავს მინერალურ ნივთიერებებს. ამის გამო, ვულკანის მიმდებარე ტერიტორიის ნიადაგები დიდი ნაყოფიერებით გამოირჩევა. სტრატოვულკანი ვულკანები - ღია სახელმძღვანელო პროექტი დაარქივებული 2011-02-10 საიტზე Wayback Machine. ვულკანების ამოვრქვევები წარსულში და დღეს დაარქივებული 2010-04-17 საიტზე Wayback Machine. ვულკანი დაარქივებული 2010-02-16 საიტზე Wayback Machine. , U.S. Federal Emergency Management Agency (FEMA) ვულკანური მსოფლიო
სიჰინი

სიჰინი (კორ. 시흥시?, 始興市?, Siheung-si) — ქალაქი კიონგიდოს პროვინციაში, სამხრეთი კორეა. სიჰინი პატარა ქალაქია, რომელიც ინჩხონსა და სეულს შორის მდებარეობს. მას ასევე ესაზღვრება ანსანი, ჰვასონი, პუჩჰონი, ანიანი და კვანმიონი. მას აქვს გასასვლელი ყვითელ ზღვაზე. ქალაქის ოფიციალური საიტი დაარქივებული 2004-08-11 საიტზე Wayback Machine.
ახალციხის ბრძოლა (1853)

ახალციხის ბრძოლა — ყირიმის ომის ერთ-ერთი ეპიზოდი, რომელშიც ძირითადად ქართველი კავალერისტებისაგან შემდგარმა რუსულმა ჯარმა ოსმალები ქალაქ ახლაციხესთან გამართულ ბრძოლაში დაამარცხა. 1853-1856 წლებში ერთი მხრივ რუსეთის იმპერიას, ხოლო მეორე მხრივ ოსმალეთსა და მის მოკავშირეებს შორის მიმდინარე ომის უმთავრესი თეატრი ყირიმის ნახევარკუნძული იყო. თუმცა საბრძოლო მოქმედებებმა სხვა რეგიონებიც მოიცვა, მათ შორის იყო სამხრეთ კავკასიაც. 1853 წლის 15 ოქტომბერს ოსმალები თავს დაესხნენ გურიას, შეუტიეს შეკვეთილის საგუშაგოს და დაამარცხეს იქ გამაგრებული გარნიზონი. ამის შემდეგ თურქები 18000 ლაშქრით შეიჭრნენ მესხეთში და იერიში მიიტანეს ახალციხეზე, რომელიც 1828 წელს რუსულ-ქართულმა ჯარმა აიღო, ხოლო 1829 წელს ადრიანოპოლის ზავით რუსეთის იმპერიას ოფიციალურად გადაეცა. საქართველოში შემოჭრილმა ოსმალებმა ალყაში მოაქციეს ახალციხის რუსული გარნიზონი. კავკასიის მეფისნაცვალმა მიხეილ ვორონცოვმა გარნიზონის გამოსახსნელად 7000 მოლაშქრისაგან შემდგარი კონტინგენტის სარდლობა გენერალ-ლეიტენანტ ივანე ანდრონიკაშვილს ჩააბარა. 1853 წლის 14 (26) ნოემბერს ძირითადად ქართველთა არარეგულარული კავალერიული ნაწილებისაგან შემდგარმა რუსულმა ჯარმა ქალაქში გამაგრებულ გარნიზონთან ერთად გადამწყვეტი ბრძოლა გაუმართა ოსმალებს, დაამარცხა ისინი და იმპერიის საზღვრებს მიღმა განდევნა. ივანე ანდრონიკაშვილის ისტორია რუსეთ-თურქეთის ომები და საქართველო დაარქივებული 2020-11-27 საიტზე Wayback Machine.
სკოტ მორისონი

სკოტ ჯონ მორისონი (ინგლ. Scott John Morrison, დ.19 მაისი, 1968, სიდნეი) — ავსტრალიელი პოლიტიკოსი, ავსტრალიის ლიბერალური პარტიის წევრი, ავსტრალიის პრემიერ-მინისტრი 2018 წლის 24 აგვისტოდან 2022 წლის 23 მაისამდე. სკოტ მორისონი დაიბადა სიდნეის გარეუბან უევერლიში. 1970-იან წლებში მონაწილეობდა სატელევიზიო რეკლამებში. ცხრა წლის ასაკში აქტიურად მონაწილეობდა მამის საარჩევნო კამპანიაში, რომელიც იყო პოლიციის ოფიცერი და შემდეგ აირჩიეს მერად. დაამთავრა ახალი სამხრეთ უელსის უნივერსიტეტი, სადაც შეისწავლა გეოგრაფია და ეკონომიკა, შემდეგ კი დაკავდა ტურისტული ბიზნესით. ოფიციალური საიტი ავსტრალიის პარლამენტი ↑ სკოტ მორისონი ავსტრალიის პრემიერად
იმატრა

იმატრა (ფინ. Imatra) — ქალაქი ფინეთში, სამხრეთ კარელიას რეგიონში (ადრე ქალაქი შედიოდა სამხრეთ ფინეთის შემადგენლობაში, რომელიც 2010 წელს გაუქმდა). 2007 წლის მონაცემებით, ქალაქის მოსახლეობა 29,3 ათას კაცს შეადგენს. ქალაქი დაარსდა 1948 წელს. ქალაქის სტატუსი კი მიენიჭა 1971 წელს. განლაგებულია მდინარე ვუოკსაზე, კარელიის ყელის ჩრდილოეთ ნაწილში, რუსეთის საზღვართან, სანქტ-პეტერბურგიდან 210 კილომეტრში. უახლოესი რუსეთის ქალაქია სვეტოგორსკი (7 კმ).  შვეიცარია ლუდვიკა  გერმანია ზალცგიტერი  სლოვაკეთი ზვოლენ  რუსეთი ტიხვინი, ზელენოგორსკი, სვეტოგორსკი  უნგრეთი სიგეტვარი  კანადა კიტიმატი იმატრას ოფიციალური საიტი იმატრას ფოტორეპორტაჟი დაარქივებული 2018-09-13 საიტზე Wayback Machine. ↑ http://www.stat.fi/meta/luokitukset/kunta/001-2012/luokitusavain_ks.html ↑ Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Population growth biggest in nearly 70 years — Statistics Finland. <a href="https://wikidata.org/wiki/Track:Q798557"></a>
კლდეკარი (ჟურნალი)

„კლდეკარი“ — ქალაქ გორის სალიტერატურო-პუბლიცისტური ჟურნალი. გამოდიოდა 1991-2004 წლებში. ჟურნალის რედაქტორი იყო ოთარ ჩხეიძე. „კლდეკარი“ იყო მემკვიდრე გორის სალიტერატურო ალმანახების „მერანისა“ და „ლიახვისა“, რომლებიც 1956-1990 წლებში გამოდიოდა. „კლდეკარი“ არც ავტორთა და არც თემატიკის თვალსაზრისით არ შემოიფარგლებოდა ქალაქ გორითა და მისი შემოგარენით. ჟურნალში ქვეყნდებოდა აგრეთვე ცნობილი ქართველი მწერლების ნაწარმოებები და თარგმანები საზღვარგარეთის ლიტერატურიდან. „ქართული მწერლობა“ — გამომცემლობა „დილა“, გვ. 29, თბ., 2011.
პელაგეა

პელაგეა ტელეგინა (ბავშვობაში ხანოვა, დ.14 ივლისი, 1986, ნოვოსიბირსკი) — რუსი მომღერალი, ჯგუფ „პელაგეას“ დამაარსებელი და სოლისტი. ასრულებს ხალხურ სიმღერებს, რომანსებს და საავტორო ნამუშევრებს. 2010 წელს ცოლად გაყვა Comedy Woman-ის რეჟისორს, დიმიტრი ეფიმოვიჩს, ხოლო 2012 წელს გაშორდა. 2016 წელს ჰოკეისტმა ივან ტელეგინმა პელაგეას ხელი სთხოვა, ხოლო 2016 წლის მსოფლიო ჩემპიონატის დასრულების შემდეგ მათ ურთიერთობა დააკანონეს კიდევაც. ქორწილის შემდეგ პელაგეამ ტელეშოუ ხმაში მწვრთნელობაზე უარი განაცხადა. 2017 წლის 21 იანვარს პელაგეას შეეძინა ქალიშვილი — ტაისია. პელაგეა პელაგეა ↑ პელაგეა ტელეგინა (22 ოქტომბერი 2017). ციტირების თარიღი: 2017-11-16. ↑ ივან ტელეგინი პელაგეაზე (21 ოქტომბერი 2017). ციტირების თარიღი: 2017-11-16.
შიდა აუდიტი

შიდა აუდიტი — დამოუკიდებელი, ობიექტური, მარწმუნებელი და საკონსულტაციო საქმიანობა. მისი დანიშნულებაა შექმნას დამატებითი ღირებულება და გააუმჯობესოს ორგანიზაციის ოპერაციული საქმიანობა. შიდა აუდიტი ეხმარება ორგანიზაციას მიაღწიოს დასახულ მიზნებს იმის საშუალებით, რომ იყენებს სისტემატიურ, მოწესრიგებულ მიდგომას და აფასებს და აუმჯობესებს რისკის მართვის, შიდა კონტროლის და მმართველობის პროცესების ეფექტურობას. global.theiia.org დაარქივებული 2020-09-26 საიტზე Wayback Machine.
ისპაჰანის ბულბულები

„ისპაჰანის ბულბულები“ — ნესტან კვინიკაძის რომანი, რომელიც 2004 წელს გამოიცა. რომანი მოგვითხრობს ქართველი ახალგაზრდების იმედგაცრუებასა და ბედნიერების დასავლეთში ძიებაზე. „...მე ტრაგიკოსი პოეტი ვარ, ქვას ქვაზე არ დავტოვებ და დაუნდობლად შეგიყვარებ. როტორიკას შეგასწავლი, ასტრონომიას და გრამატიკას. მერე გახდება გამძლე სახის გამომეტყველება, მკლავი - მოუდრეკავი და რწმენა - ურყევი...“ „...ერთად ვივლით ბაზრის ვიწრო დერეფნებში და სამოსზე მეგვედება სურნელოვანი სუნელები, აქა-იქ გადმოფენილი ყურძნები, ბადრიჯნები, ჟოლო, სამოთხის ვაშლები...“ „...მერე მიიწურება ივნისი, ცოტა ხნით მიიმალები, მაგრამ ვეღარ გაძლებ მარტო, უჩემოდ. ასე რომ არ იყოს... ასე რომ არ იყოს!!!...“ "ისპანაჰის ბუმბულები" lib.ge-ზე დაარქივებული 2010-11-26 საიტზე Wayback Machine.
ზვავი

ზვავი — მთის ფერდობზე სწრაფად მოძრავი თოვლის მასა. ზვავი სტიქიური, ხშირად კატასტროფული მოვლენაა. იგი უპირველეს ყოვლისა, მთებთანაა დაკავშირებული. ზვავის ჩამოსვლისათვის ყველაზე ხელსაყრელი პირობა იქმნება თუ: თოვლის საფარი აღემატება 20 სმ-ს, მთის ფერდობის დახრილობა მერყეობს 15-დან 50 გრადუსამდე და ტერიტორიაზე არ არის ტყე. ყველაზე ხელსაყრელი ვითარება ზვავის ჩამოწოლისათვის იქმნება 300-400-ით დახრილ ფერდობებზე და მაშინ, როდესაც ერთი დღის განმავლობაში 10 სმ-ზე მეტი თოვლი მოდის. ზვავი გარკვეული სისქის თოვლის საფარის ჩამოყალიბებასთანაცაა დაკავშირებული, ამიტომ მათი მოქმედება ძირითადად ზამთრის თვეებშია მოსალოდნელი. პერიოდს, როდესაც მოსალოდნელია ზვავის გააქტიურება, ზვავსაშიში ეწოდება. ზვავსაშიში პერიოდების გეოგრაფია დიდი მრავალფეროვნებით არ გამოირჩევა. ჩრდილოეთი ნახევარსფეროს სუბტროპიკული და ზომიერი სარტყლის მთებში ეს პერიოდი იანვრიდან მაისამდე გრძელდება. მარტამდე ჩამოსული ზვავები ძირითადად მცირე და ნაკლებად სახიფათოა. მთები ზვავსაშიშობის მიხედვით, ზღვის დონიდან სიმაღლის მიხედვით, პირობითად იყოფა რამდენიმე საფეხურად: 1. დიდი ზვავსაშიშროების ზონა - ზღ. დონიდან 3000-4000 მ. აქ ზვავები წელიწადში რამდენიმეჯერ ჩამოდის. 2. მაღალი ზვავსაშიშროების ზონა - ზღ. დონიდან 2000-3000 მ. ზვავები ყოველწლიურად ჩამოდის. 3. საშუალო ზვავსაშიშროების ზონა - ზღ. დონიდან 1500-2000 მ. ზვავები თითქმის ყოველწლიურად ჩამოდის. 4. უმნიშვნელო ზვავსაშიშროების ზონა - ზღ. დონიდან 1000-1500 მ. ზვავები იშვიათად ჩამოდის. მარუაშვილი ლ., ქართული საბჭოთა ენციკლოპედია, ტ. 4, თბ., 1979. — გვ. 517. McClung, David. Snow Avalanches as a Non-critical, Punctuated Equilibrium System: Chapter 24 in Nonlinear Dynamics in Geosciences, A.A. Tsonsis and J.B Elsner (Eds.), Springer, 2007 Avalanche!: a children's book about an avalanche that includes definitions & explanations of the phenomenon. Daffern, Tony: Avalanche Safety for Skiers, Climbers and Snowboarders, Rocky Mountain Books, 1999, ISBN 0-921102-72-0 Billman, John. "Mike Elggren on Surviving an Avalanche". Skiing magazine Feb 2007: 26. McClung, David and Shaerer, Peter: The Avalanche Handbook, The Mountaineers: 2006. 978-0-89886-809-8 Tremper, Bruce: Staying Alive in Avalanche Terrain, The Mountaineers: 2001. ISBN 0-89886-834-3 Munter, Werner: Drei mal drei (3x3) Lawinen. Risikomanagement im Wintersport, Bergverlag Rother, 2002. ISBN 3-7633-2060-1 (გერმანული) (partial English translation included in PowderGuide: Managing Avalanche Risk ISBN 0-9724827-3-3) Shiva P. Pudasaini and Kolumban Hutter: Avalanche Dynamics: Dynamics of Rapid Flows of Dense Granular Avalanches, Springer, Berlin, New York, 2007. ISBN 3-540-32686-3 Michael Falser: Historische Lawinenschutzlandschaften: eine Aufgabe für die Kulturlandschafts- und Denkmalpflege In: kunsttexte 3/2010, unter: http://edoc.hu-berlin.de/kunsttexte/2010-3/falser-michael-1/PDF/falser.pdf
მამედბეილი

მამედბეილი (აზერ. Məmmədbəyli) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. მამედბეილი GEOnet სახელების სერვერზე ↑ Zangilan district – Administrative district in the Republic of Azerbaijan.
ხოსე კარლოს მარიატეგი

ხოსე კარლოს მარიატეგი (ესპ. José Carlos Mariátegui La Chira; დ. 14 ივნისი, 1895, ლიმა — გ. 16 აპრილი, 1930, იქვე) — პერუს პოლიტიკური მოღვაწე, ფილოსოფოსი, ჟურნალისტი, სოციოლოგი და ლიტერატურის კრიტიკოსი. 14 წლისა სტამბის მუშა იყო, შემდეგ — ჟურნალისტი. 1918 წლიდან ჩაება მუშათა მოძრაობაში და სოციალიზმის იდეებს ქადაგებდა. 1919 წლიდან სამშობლოდან გადაასახლეს. ევროპაში ხვდებოდა მ. გორკის, გ. ჩიჩერინს, ა. ბარბიუსს, ა. გრამშის. 1923 წელს პერუში დაბრუნდა. აქტიურად მონაწილეობდა პროფკავშირებისა და სახალხო უნივერსიტეტების საქმიანობაში. მარიატეგი ეროვნული კულტურის დამოუკიდებელი განვითარების მომხრე იყო. 1926 წლიდან გამოსცემდა საზოგადოებრივ-პოლიტიკურ და ლიტერატურულ ჟურნალს — „ამაუტა“ („Amauta“. 1930 წლამდე). 1928 წელს დააარსა პერუს კომპარტია (1930 წლამდე ეწოდებოდა პერუს სოციალისტური პარტია) და იყო მისი პირველი გენერალური მდივანი. მარიატეგის ნაშრომი „პერუს სინამდვილის განმარტების შვიდი ნარკვევი“ (1928) კომპარტიის პროგრამის თეორიულ დასაბუთებას წარმოადგენდა. ქართული საბჭოთა ენციკლოპედია, ტ. 6, თბ., 1983. — გვ. 441. შეგიძლიათ იხილოთ მედიაფაილები თემაზე „ხოსე კარლოს მარიატეგი“ ვიკისაწყობში. ხოსე კარლოს მარიატეგი ონლაინ-არქივი ხოსე კარლოს მარიატეგის მემორიალური მუზეუმი ხოსე კარლოს მარიატეგის ფილმების არქივი ხოსე კარლოს მარიატეგის ფოტო არქივი ↑ გერმანიის ეროვნული ბიბლიოთეკა, ბერლინის სახელმწიფო ბიბლიოთეკა, ბავარიის სახელმწიფო ბიბლიოთეკა და სხვ. Record #118781901 // ინტეგრირებული ნორმატიული ფაილი — 2012—2016
მარიბი

მარიბი (არაბ. مأرب) — ძველი ქალაქი იემენში, საბაელთა სახელმწიფოს მმართველთა რეზიდენცია. ნანგრევები მდებარეობს ქალაქ სანის ჩრდილო-აღმოსავლეთით. ეპიგრაფიკული ძეგლების მიხედვით, არსებობდა უკვე ძვ. წ. I ათასწლეულის I ნახევარში ან ძვ. წ. I ათასწლეულის II ნახევრის დასაწყისში. გეგმით მართკუთხა ქალაქი გარშემორტყმული იყო ქვის გალავნით. შიგნით მდებარეობდა სასახლე. მარიბის აყვავებას ხელი შეუწყო კაშხალმა (ძვ. წ. VII საუკუნე). მარიბის მახლობლად იყო საბაელთა მთავარი ღმერთის ალმაკაჰის ტაძარი ავამი (ძვ. წ. VIII საუკუნე), რომელსაც სამხრეთ-აღმოსავლეთიდან მავზოლეუმი ეკვროდა. ქალაქი დაეცა ძვ. წ. VI საუკუნეში. ქართული საბჭოთა ენციკლოპედია, ტ. 6, თბ., 1983. — გვ. 441.
ზუბუნი

ზუბუნი — მამაკაცის მოკლე ახალუხი. ზუბუნი გრეხილითა და საოლველით იყო გაწყობილი, საყელო და საგულე მოქარგული ჰქონდა. იკვრებოდა ლითონის ან ძაფის ღილებით, ან დედალ-მამალი ხრიკით. საზაფხულო ზებუნი მეტწილად უსახელო იყო, საზამთრო — სახელოებიანი და დაბამბული. გავრცელებული იყო გურიაში, აჭარაში, მესხეთ-ჯავახეთში, ლაზეთსა და ნაწილობრივ სამეგრელოშიც (აჭარაში ზუბუნს ქალის ხიფთანსაც უწოდებდნენ). ბეზარაშვილი ც., ქართული საბჭოთა ენციკლოპედია, ტ. 4, თბ., 1979. — გვ. 540. ციციშვილი ი., მასალები ქართული ჩაცმულობის ისტორიისათვის, თბ., 1954.
ვოდი

ვოდი — ფინეთის ყურის სამხრეთით, ნოვგოროდის ქვეყნის ჩრდილო-დასავლეთ ნაწილში მცხოვრები ბალტიისპირულ-ფინური ტომი. იხსენიება XI საუკუნის წყაროებში. ენა უახლოვდება ესტონური ენის ჩრდილო-აღმოსავლურ კილოკავს. ვოდის ცალკეული დასახლებებია ფინეთის ყურის სამხრეთ სანაპიროზე. ქართული საბჭოთა ენციკლოპედია, ტ. 4, თბ., 1979. — გვ. 440.
ნებოძირის კოშკი

ნებოძირის კოშკი — არქიტექტურული ძეგლი ხარაგაულის მუნიციპალიტეტის სოფელ ნებოძირში. თარიღდება XVII- XVIII საუკუნით. კოშკი ოთხსართულიანია. ნაგებია რიყის და ნატეხი ქვით დუღაბზე, თაღების გადასაყვანად გამოყენებულია აგური. ცილინდრული ფორმისაა, ოდნავ ზემოთკენ შევიწროვებული. შესასვლელი კარი მესამე სართულის დონეზეა. კარი ნათალ ქვაშია გაკეთებული და თაღოვანია. შიგნიდან ორივე მხარეს კარის ჩამკეტი ფოსოებია ამოჭრილი. პირველი სართული ყრუა. მეორე სართულზე ორი სარკმელ-სათოფურია, რომლის გარშემო იატაკის დონეზე ოთხი ოთხკუთხა ნიშია გაკეთებული. მესამე სართულის აღმოსავლეთ მხარეს თაღოვანი ბუხარია. მის მოპირდაპირედ მაღალი სარკმელ-სათოფურია. მათ ქვედა რიგში შვიდი ოთხკუთხა ნიშა-სათოფურია, სამხრეთ მხარეს კი შესასვლელი კარია გაკეთებული. მეოთხე სართული თითქმის დანგრეულია. სართულშორისი გადახურვა ხის ძელების იყო. ისინი შემორჩენილი აღარაა. შესასვლელ კარს ქონია ბაქანი, რომლის არსებობაზეც ახლა მხოლოდ ბაქანის საყრდენის ფოსოები მეტყველებს. კოშკს 2017 წლის 6 დეკემბერს საქართველოს კულტურული მემკვიდრეობის დაცვის ეროვნული სააგენტოს დირექტორის ნიკოლოზ ანთიძის შესაბამისი ბრძანებით კულტურული მემკვიდრეობის უძრავი ძეგლის სტატუსი მიენიჭა. ნებოძირის კოშკი
Legendary Entertainment

Legendary Entertainment (აგრეთვე ცნობილი როგორც Legendary Pictures Productions, LLC, ან უბრალოდ Legendary) — ამერიკული მედიაკომპანია და Wanda Group-ის შვილობილი კომპანია, რომლის შტაბ-ბინა მდებარეობს ბერბანკში, კალიფორნიის შტატში. დაარსებული იქნა ტომას ტულის მიერ 2000 წელს. 2005 წელს კომპანიამ ხელი მოაწერა შეთანხმებას Warner Bros.-თან, რის მიხედვით, Warner Bros. იქნება Legendary Entertainment-ის 40 ფილმის თანაპდოდიუსერი და თანადამფინანსებელი 7 წლის განმავლობაში. მსგავს შეთანხმებას ხელი მოაწერა Universal Pictures-თან 2013 წელს. დღესდღეობით Legendary Entertainment-ის მიერ წარმოებულია 50-ზე ეტი სრულმეტრაჟიანი ფილმი. შეგიძლიათ იხილოთ მედიაფაილები თემაზე „Legendary Entertainment“ ვიკისაწყობში. ოფიციალური საიტი Legendary Entertainment — კინოფილმების ინტერნეტ მონაცემთა ბაზა (ინგლისური) ↑ Abrams, Rachel and Marc Graser (2011-04-15). „Legendary Pictures eyes new credit line“. Variety. ციტირების თარიღი: 2011-07-05. ↑ Legendary Pictures нашла свой дом на Universal, 10 ივლი, 2013, kinopoisk.ru
მარგარეტ მიჩელი

მარგარეტ მანერლინ მიჩელი (ინგლ. Margaret Munnerlyn Mitchell; დ. 8 ნოემბერი, 1900 — გ. 16 აგვისტო, 1949) — ამერიკელი მწერალი, ყველაზე უკეთ ცნობილი როგორც რომანი-ბესტსელერის „ქარწაღებულნი“ ავტორი. ამ რომანისთვის, რომელიც 1936 წელს გამოქვეყნდა, 1937 წელს დაჯილდოვდა პულიცერის პრემიით. რომანის ამერიკული კინოადაპტაცია (1939) ჰოლივუდის ისტორიაში ყველაზე მოგებიანი ფილმი გახდა და რეკორდული რაოდენობის კინოაკადემიის ოსკარი აქვს მიღებული. ქართული საბჭოთა ენციკლოპედია, ტ. 7, თბ., 1984. — გვ. 31. მარგარეტ მიჩელი — სტატია ენციკლოპედია ბრიტანიკიდან (ინგლისური) ↑ Deutsche Nationalbibliothek Record #118734202 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 2.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ 3.0 3.1 3.2 Краткая литературная энциклопедия — Москва: Советская энциклопедия, 1962. — Т. 4. — С. 873. <a href="https://wikidata.org/wiki/Track:Q649"></a><a href="https://wikidata.org/wiki/Track:Q4239850"></a><a href="https://wikidata.org/wiki/Track:Q5061737"></a> ↑ 4.0 4.1 4.2 Митчелл Маргарет // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Brown E. F. Encyclopædia Britannica <a href="https://wikidata.org/wiki/Track:Q5375741"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ FemBio database <a href="https://wikidata.org/wiki/Track:Q61356138"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ Roglo — 1997. — 10000000 ეგზ. <a href="https://wikidata.org/wiki/Track:Q83365652"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ Munzinger Personen <a href="https://wikidata.org/wiki/Track:Q107343683"></a> ↑ 14.0 14.1 OPAC SBN <a href="https://wikidata.org/wiki/Track:Q105086090"></a> ↑ https://www.nytimes.com/1937/02/26/archives/5-honors-awarded-on-the-years-books-authors-of-preferred-volumes.html ↑ https://www.pulitzer.org/winners/margaret-mitchell
კამილა ლადინგტონი

კამილა ლადინგტონი (ინგლ. Camilla Luddington; დ. 15 დეკემბერი, 1983) — ინგლისელი მსახიობი და გამომხმოვანებელი, რომელიც ცნობილია კათრინი მიდლტონის როლით Lifetime-ის ტელესერიალში „უილიამი და კეიტი“ (2011), აგრეთვე ჯო ვილსონის როლით ABC-ის სამედიცინო ტელესერიალში „გრეის ანატომია“. დაიბადა ასკოტში, ბერკშირში 1983 წლის 15 დეკემბერს. 2002 წელს დაამთავრა ინგლისის ამერიკული სკოლა. ლადინგტონი აგრეთვე დაკავებულია გახმოვანებით. იგი ახმოვანებს ვიდეო თამაშების „Tomb Raider“ (2013), „Rise of the Tomb Raider“ (2015) და „Shadow of the Tomb Raider“-ის (2018) მთავარ გმირ ლარა კროფტს კამილა ლადინგტონი კინოფილმების ინტერნეტ-მონაცემთა ბაზაში კამილა ლადინგტონი Twitter-ზე ↑ Camilla Luddington’02 stars as Kate Middleton in Television Movie William & Kate. დაარქივებულია ორიგინალიდან — 2016-03-07. ციტირების თარიღი: 2018-08-30.
ვეჟარი

ვეჟარი (ინგშ. Вежарий-Юрт) — სოფელი ინგუშეთის მალგობეკის რაიონის შემადგენლობაში. ქმნის ამავე სახელწოდების სასოფლო დასახლებას, არის ამ დასახლების ადმინისტრაციული ცენტრი და ერთადერთი დასახლებული პუნქტი. სოფელი მდებარეობს ინგუშეთის ჩრდილოეთ ნაწილში. სასოფლო დასახლებას ჩრდილოეთიდან, დასავლეთიდან და აღმოსავლეთიდან ესაზღვრება ჩრდილოეთ ოსეთის რესპუბლიკის მოზდოკის რაიონი, სამხრეთიდან ქალაქი მალგობეკი. სოფლის სამხრეთით მდებარეობს თერგის ქედი. ვეჟარი არის ინგუშეთის რესპუბლიკის ყველაზე ჩრდილოეთით მდებარე დასახლებული პუნქტი. ინგუშები — 402 ად. (48,2 %) ჩეჩნები — 371 ად. (44,48 %) ყუმუხები — 57 ად. (6,83 %) ↑ Численность населения Республики Ингушетия по состоянию на 01.01.2016г. в разрезе населенных пунктов. ↑ Закон Республики Ингушетия от 23 февраля 2009 года № 5-рз «Об установлении границ муниципальных образований Республики Ингушетия и наделении их статусом сельского поселения, муниципального района и городского округа»